
BIROUL PERMANENT
AL
CAMEREI DEPUTAŢILOR

	În conformitate cu prevederile Regulamentului Camerei Deputaţilor, republicat, cu modificările și completările ulterioare, vă înaintăm, alăturat, Raportul de respingere  asupra Propunerii legislative privind aprobarea Programului pilot de investiții pentru înființarea centrelor de colectare a legumelor și fructelor în județul Teleorman, transmisă spre dezbatere, în fond, în procedură de urgență,  Comisiei pentru agricultură, silvicultură, industrie alimentară și servicii specifice  cu adresa nr. Plx.  652 din 20 octombrie  2020.
În raport de obiectul şi conţinutul său, propunerea legislativă face parte din categoria legilor ordinare.

Alexandru STĂNESCU

R A P O R T  
asupra Propunerii legislative privind aprobarea Programului pilot de investiții pentru înființarea centrelor de colectare a legumelor și fructelor în județul Teleorman
 (Plx. 652/2020)
		
În conformitate cu prevederile art.94 și 115 alin.(1) din Regulamentul Camerei Deputaţilor, republicat cu modificările și completările ulterioare Comisia pentru agricultură, silvicultură, industrie alimentară şi servicii specifice  a fost sesizată spre dezbatere,  în fond  cu Propunerea legislativă privind aprobarea Programului pilot de investiții pentru înființarea centrelor de colectare a legumelor și fructelor în județul Teleorman, transmisă cu adresa nr. Plx. 652  din 20 octombrie  2020  și înregistrată cu nr.4c-5/512  din 21  octombrie  2020.
Senatul, în calitate de primă Cameră sesizată, a respins inițiativa legislativă  în ședința din 14 octombrie  2020.
Consiliul Economic și Social, prin actul nr. 7377/13.08.2020, a avizat favorabil inițiativa legislativă.
Consiliul Legislativ, cu avizul nr.864/25.08.2020, avizează negativ inițiativa legislativă.
Camera Deputaţilor este Cameră decizională, potrivit prevederilor art.75 din Constituţia României şi ale art.91 (9) pct.1 din Regulamentul Camerei Deputaţilor, republicat cu modificările și completările ulterioare.
	
Propunerea legislativă are ca obiect de reglementare crearea cadrului legal pentru aprobarea programului pilot de investiţii pentru înfiinţarea centrelor de colectare a fructelor şi legumelor în judeţul Teleorman, în vederea comercializării produselor agricole autohtone într-un cadru organizat. Potrivit iniţiativei, investiţiile din Program au ca obiectiv valorificarea superioară a legumelor şi fructelor din judeţul Teleorman, limitarea declinului sectorului de productie primar, în scopul asigurării consumului intern, menţinerea şi crearea de noi locuri de muncă, cu accent deosebit pe stoparea depopulării.
Potrivit prevederilor art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei pentru agricultură, silvicultură, industrie alimentară şi  servicii specifice au examinat propunerea legislativă, în şedinţa online din 17.11.2020.		
La lucrările Comisiei deputații au fost prezenți conform listei de prezență. 
În conformitate cu prevederile art.55 din Regulamentul Camerei Deputaţilor, republicat, cu modificările și completările ulterioare, la lucrările Comisiei a participat, în calitate de invitat domnul Claudiu Sorin Roșu Mareș, secretar de stat în cadrul Ministerului Agriculturii și Dezvoltării Rurale. 
În urma examinării propunerii legislative şi a opiniilor exprimate,  membrii  Comisiei  au hotărât, cu unanimitatea  voturilor celor prezenți, să propună plenului Camerei Deputaților respingerea   Propunerii legislative privind aprobarea Programului pilot de investiții pentru înființarea centrelor de colectare a legumelor și fructelor în județul Teleorman, din următorul motiv:
· propunerea legislativă nu oferă soluții juridice clare care să stabilească cu exactitate natura finanțării programului pilot, modalitatea de finanțare, precum și dacă aceasta are caracteristicile unui ajutor de stat.
	În raport de obiectul și conținutul său, proiectul de lege face parte din categoria legilor ordinare.

	PREȘEDINTE,
Alexandru STĂNESCU

Șef serviciu, Anton Păștinaru
                     Consilier parlamentar, dr. Gabriela Amalia Ciurea

